Diari Oficial de la Generalitat Valenciana


Sumari del DOGV 8356, del 07-08-2018 (2018/7179)

RESOLUCIÓ de 13 de julio de 2018, del conseller d'Economia Sostenible, Sectors Productius, Comerç i Treball, per la qual s'autoritza transferència de crèdit entre línies de subvenció genèriques del capítol IV, «Transferències corrents», de diversos subprogrames per import de dos milions dos-cents mil euros (2.200.000,00 euros). Expedient de modificació número 31.007/18.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8356

Data del DOGV
:   07-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7179


Data del document
:   13-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 13 de julio de 2018, del conseller d'Economia Sostenible, Sectors Productius, Comerç i Treball, per la qual s'autoritza transferència de crèdit entre línies de subvenció genèriques del capítol IV, «Transferències corrents», de diversos subprogrames per import de dos milions dos-cents mil euros (2.200.000,00 euros). Expedient de modificació número 31.007/18. [2018/7179]  
  
La Llei 22/2017, de 29 de desembre, de pressupostos de la Generalitat per a l'exercici 2018, recull en l'annex de transferències corrents del subprograma pressupostari 322.52 Formació i Qualificació Professional, entre altres, la línia genèrica S7978 «Programes mixtos ocupació-formació POCV» i en el del subprograma pressupostari 322.51 Foment d'ocupació la també genèrica S7979 «Ocupació de qualitat amb perspectiva de gènere», que finançades amb el Fons Social Europeu, Programa Operatiu Comunitat Valenciana (2014-2020) Eix 2, PL. 9.1, La inclusió activa, també amb vista a promoure la igualtat d'oportunitats, amb un percentatge de finançament del 50 %.  
D'altra banda, dins del programa operatiu regional, els projectes es configuren com un programa mixt d'ocupació-formació, que té com a objectiu millorar la qualificació i facilitar la inserció laboral de les persones participants, per mitjà de la realització d'obres o serveis d'utilitat pública o d'interés social que hauran de possibilitar a l'alumnat treballador la realització d'un treball efectiu juntament amb la formació ocupacional rebuda.  
Mitjançant una resolució de 23 de març, publicada en el DOGV núm. 8263 de 28 de març, del director general del Servei Valencià d'Ocupació i Formació, per la qual es redistribueix el crèdit màxim que ha de finançar les ajudes de la segona etapa de les subvencions per al desenvolupament del Programa mixt d'ocupació-formació Escoles d`Ocupació et Formen, destinades a persones amb dificultats d'inserció laboral o pertanyents a col·lectius vulnerables, han sigut atesos pel total de l'import del crèdit assignat la totalitat dels projectes valorats positivament en aquesta segona etapa.  
Atesa la importància social d'aquesta ajuda, pels col·lectius a què va dirigida, i amb l'objecte d'optimitzar els recursos assignats, el director general del SERVEF ha valorat la conveniència de realitzar una nova convocatòria de subvencions per al desenvolupament de la 2a etapa per mitjà de projectes de continuïtat de la 1a etapa, a fi de completar la formació de l'alumnat, per a això proposa incrementar per import de 2.200.000,00 la línia de subvenció genèrica S7978, «Programes mixtos d'ocupació-formació (POCV)», del subprograma 322.52 Formació i qualificació professional, minorant la dotació de la línia S7979 «Ocupació de qualitat amb perspectiva de gènere» del subprograma 322.51 Foment d'Ocupació ambdós finançades amb Fons Social Europeu, POCV (2014-2020) Eix 2 Pl 9.1, amb un percentatge de finançament del 50%.  
Vistos els informes favorables del cap de Servei del Fons Social Europeu de data 28 de maig de 2018 i de la Intervenció Delegada en el SERVEF de data 10 de juliol de 2018 i en aplicació del que disposen els articles 44 i 49 de la Llei 1/2015, de la Generalitat, d'hisenda pública, del sector públic instrumental i de subvencions i en els articles 8.3, 24.a) i 26.1.b) de la Llei 22/2017, de 29 de desembre, de pressupostos de la Generalitat per a l'exercici 2018, resolc:  
  
Transferir crèdit, per import de 2.200.000,00 euros, entre les dotacions de les línies de subvenció, del capítol IV «Transferències corrents» dels subprogrames 322.51 Foment d'ocupació i 322.52 Formació i qualificació professional, finançats pel Fons Social Europeu, POCV(2014-2020), d'acord amb el detall següent:  
  
Aplicacions pressupostàries de despeses que disminueixen Import  
43.07.96.0591.89455.1 Línia S7979 2.200.000,00  
  
Aplicacions pressupostàries de despeses que augmenten Import  
47.37.39.4146.16525.8 Línia S7978 2.200.000,00  
  
València, 13 de juliol de 2018.- El conseller d'Economia Sostenible, Sectors Productius, Comerç i Treball: Rafael Climent González.